पश्चिम बंगाल में बीजेपी उम्मीदवार भारती घोष की कार से नकदी बरामद, पुलिस ने शुरू की जांच  
बीजेपी की उम्मीदवार हैं पूर्व आईपीएस भारती घोष 
पुलिस ने भारती घोष की कार से नकदी जब्त की 
तीन घंटे हिरासत में रखा, मामले की जांच जारी
पश्चिम बंगाल पुलिस ने भाजपा उम्मीदवार भारती घोष (Bharati Ghosh) के वाहन से एक लाख 13 हजार रुपए जब्त किया है. एक वरिष्ठ पुलिस अधिकारी ने शुक्रवार को बताया कि पूर्व आईपीएस अधिकारी भारती घोष (Bharati Ghosh) की कार को पश्चिम मिदनापुर जिले में पिंगला इलाके के मंगल बार में बृहस्पतिवार को करीब 11 बजे बीच रास्ते में रोका गया. घोष के वाहन से 1,13,815 रुपए बरामद किए गए. हमें सूचना मिली थी कि भारती घोष नकदी ले जा रही है. वाहन में और लोग भी थे। वह यह नहीं बता पाई कि वह नकदी क्यों ले जा रही थीं. हम मामले की जांच कर रहे हैं. आपको बता दें कि भारती घोष को जिला पुलिस ने करीब तीन घंटे हिरासत में रखा और उनसे पूछताछ की.